Sesongpremiere på «En Skaal paa Blaa»: – Han ser ut som han er 45 år

21-åringen har kontrakt med danske Midtjylland, men har de to siste sesongene vært på lån i Brentford, som spiller på nest øverste nivå i England.

Lørdag morgen ble han spurt om han ville komme til Norge.

- Jeg tenkte, hvorfor ikke?

Kirk sier han tror han har spilt mot Stabæk på aldersbestemt nivå. Søndag trente han med Stabæk for første gang og han sier han er fornøyd med det han har sett så langt.

- Jeg håper å få noen kamper, det er målet mitt og samtidig få mer erfaring, kommenterer Kirk som ble 21 år tidligere i mars.

Han har spilt aldersbestemt landslagsfotball for Danmark opp til U18.

LES OGSÅ: Stabæk spiss etter serieåpningen: - Som en skøytebane

Jeppe Moe skadet

Kirk hentes inn til Stabæk fordi Jeppe Arctander Moe er strekkskadet.

- Vi vil ha litt mer cover i troppen. Jeppe er skadet, han kommer tilbake og det tar ikke veldig langt tid, men vi følte at vi ville ha bedre dekning der og derfor hentet vi ham på korttidslån, sier Stabæk-trener Henning Berg.

Han påpeker at Kirk har spilt de fleste Champions League-kampene for Midtjylland på juniornivå. Kirk har spilt sentralt på midtbanen tidligere og spilt back i Brentford, hovedsakelig på reservelaget.

- Han har hatt innhopp for A-laget til Brentford i cupen, sier Berg.

Slik tipper Budstikka Stabæk i år